สังคมข่าวหุ้น
AOT วิ่งสวนตลาดฯ ขานรับ “ศักดิ์สยาม” รมว.คมนาคม สั่งเดินหน้า “เทอร์มินอล 2” โดยวลีที่เป็นใบเบิกทางว่า “การก่อสร้างเทอร์มินอล 2 มีความจำเป็นและ AOT ต้องกล้าตัดสินใจที่จะลงมือทำ
AOT วิ่งสวนตลาดฯ ขานรับ “ศักดิ์สยาม” รมว.คมนาคม สั่งเดินหน้า “เทอร์มินอล 2” โดยวลีที่เป็นใบเบิกทางว่า “การก่อสร้างเทอร์มินอล 2 มีความจำเป็นและ AOT ต้องกล้าตัดสินใจที่จะลงมือทำ
30 ต.ค. 2562

เล็กเซียวหงส์
* ดัชนีหุ้นไทยปิดตลาด 1,591.21 จุด ลดลง 5.27 จุด มูลค่าซื้อขาย 57,421 ล้านบาท หลังเกิดแรงขายหุ้นกลุ่มโรงไฟฟ้าออกมาอย่างหนัก แนวโน้มวันนี้หุ้นไทยมีโอกาสซึมลง ตามกรอบแนวรับ 1,580 จุด แนวต้าน 1,604 จุด…
* AOT วิ่งสวนตลาดฯ ขานรับ “ศักดิ์สยาม” รมว.คมนาคม สั่งเดินหน้า “เทอร์มินอล 2” โดยวลีที่เป็นใบเบิกทางว่า “การก่อสร้างเทอร์มินอล 2 มีความจำเป็นและ AOT ต้องกล้าตัดสินใจที่จะลงมือทำ มิเช่นนั้นจะแข่งขันกับประเทศเพื่อบ้านไม่ได้” รัฐมนตรีคมนาคมพูดถึงขนาดนี้สภาพัฒน์คงไม่ขัดกระมัง.!?
* DEMCO มีข่าวดีมาบอกล่าสุดเซ็นสัญญาก่อสร้างสถานีไฟฟ้าเมืองเอก 2 (ปทุมธานี) มูลค่า 270.50 ล้านบาทกับการไฟฟ้าส่วนภูมิภาค (กฟภ.) เป็นที่เรียบร้อยแล้ว งานนี้..น่าจะทำให้ราคาหุ้น DEMCO มีชีวิตชีวาขึ้นไม่น้อยทีเดียว หลังเงียบมานาน..!!
* CKP เริ่มแล้ว.! จ่ายไฟฟ้าเข้าระบบเชิงพาณิชย์โรงไฟฟ้าไซยะบุรี ที่สปป.ลาว ขนาด 1,220 เมกะวัตต์ แต่ “ราคาหุ้นหัวทิ่ม” ซะยังงั้น.! ถือเป็นปรากฏการณ์ Sell on Fact ระยะสั้นเท่านั้น หลังราคาปรับขึ้นรับโรงไฟฟ้าไซยะบุรีมาก่อนหน้านี้แล้ว ถือเป็นโอกาสดีบรรดา “นักสะสม” ดูแล้วยังไง CKP เป็นพื้นฐานที่มิอาจมองข้ามไม่ได้เลย
* BEM กลับมาเยือนแนวต้าน 11 บาท อีกครั้ง ในเชิงเซ็นทิเมนต์ ถือว่าน่าสนใจไม่น้อย เพราะหากยืนระยะได้ 11 บาท จะกลายเป็นแนวรับใหม่ได้เช่นกัน ส่วนปัจจัยสนับสนุนคงต้องลุ้นไตรมาส 3/62 จะมีกำไรโดดเด่นมากแค่ไหน และการเปิดเดินรถส่วนต่อขยายสายสีน้ำเงิน..จะมีผลต่องบการเงินงวดเดียวกันนี้มากแค่ไหน..!? เอาเป็นว่า “ปัจจัยบวกไม่ชัด แต่ราคาอัดเหนือ 11 บาท” ได้แล้ว
* PTTEP ประกาศตัวเลขงบไตรมาส 3/62 วันนี้.! จับตาตัวเลขเกิน 10,000 ล้านบาท อาจดูไม่ค่อยเซ็กซี่มากนัก เหตุราคาน้ำมันอ่อนตัวลง แม้จะรับรู้ปริมาณผลิตที่เพิ่มขึ้นจาก Murphy ก็ตาม..แต่หากมองข้ามช็อตไปถึงกำไรทั้งปีมีแนวโน้มมีโอกาสได้เห็นระดับ 44,300 ล้านบาท เพิ่มขึ้นกว่า 20% นั่นจึงเป็นที่มาราคาเป้าหมาย 140 บาทนั่นเอง
* ปิดท้ายพบกับข่าวหุ้นเจาะตลาด เวลา 9.35-11.00 น.ดำเนินรายการโดยบูรพา สงวนวงศ์และสุภชัย ปกป้อง รับชมสดๆผ่าน www.facebook.com/kaohoononline, www.facebook.com/tv.kaohoon และ FM 102 MHz
* พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น